
Odgojno-obrazovni ishodi učenja:
OŠ KV B.6.3. Učenik otkriva u Božjoj riječi, sakramentima i životu Crkve njezino božansko i ljudsko poslanje, različite darove i službe te Marijino posebno mjesto u Crkvi.
OŠ KV D.6.2. Učenik prepoznaje i navodi Marijino mjesto u molitvi, pobožnosti i tradiciji Crkve, zatim u književnosti, umjetnosti i arhitekturi.
	Ključni pojmovi
	Marija, Isusova majka, majka učenika, Navještenje, Kana, križ, Crkva, uzor vjere

	Središnje / problemsko pitanje
	Kako Marija, Isusova majka, postaje i majka Isusovih učenika i što to znači za nas?

	Nastavne metode
	razgovor, vođeno predviđanje i provjera, čitanje s dokazima, rad s biblijskim tekstom, uspoređivanje, problemske situacije, scenski prikaz, likovna analiza, crtanje, poučna priča, formativna provjera, digitalni zadatci

	Oblici rada
	frontalni rad, individualni rad, rad u paru, rad u skupinama, mješoviti rad

	Nastavna sredstva
	udžbenik, str. 58, radna bilježnica, str. 82–83, digitalni udžbenik, Biblija / projekcijski prikaz, reprodukcije umjetničkih djela, radni predlošci, bilježnica, projektor / pametna ploča, papir i bojice

	Međupredmetne poveznice
	Hrvatski jezik: OŠ HJ A.6.1., OŠ HJ A.6.2.; Likovna kultura: OŠ LK A.6.2.; Učiti kako učiti: uku B.2.4.; Osobni i socijalni razvoj: osr A.3.1.


Vrednovanje:
Vrednovanje za učenje: praćenje razumijevanja Marijine prisutnosti u Isusovu životu, tumačenja Iv 19,25–27, rada s tekstovima „Sličnosti“ i „Marija i Crkva“ te obrazlaganja odgovora dokazom iz izvora.
Vrednovanje kao učenje: samoprocjena učenika može li objasniti odnos Marije prema Isusu, učenicima i Crkvi te prepoznati njezine osobine i poruku za vlastiti život.
Vrednovanje naučenoga: formalno brojčano vrednovanje nije predviđeno; radni predlošci, usmeni odgovori i formativna provjera služe praćenju napretka.
TIJEK NASTAVNOGA SATA
	I. UVODNI DIO – DOŽIVI (približno 7–10 minuta)


Uvodna molitva:
Oče naš…
ili:
Gospodine Isuse, hvala Ti za Mariju koja Te je primila, pratila i ostala uz Tebe do kraja. Uči nas da poput nje slušamo Božju riječ, ostanemo vjerni u teškoćama i budemo blizu ljudima kojima je potrebna ljubav i nada. Amen.

	Alternativa: Vjeroučitelj čita Iv 19,26–27: „Kad Isus vidje majku i kraj nje učenika kojega je ljubio, reče majci: ‘Ženo! Evo ti sina!’ Zatim reče učeniku: ‘Evo ti majke!’ I od toga časa uze je učenik k sebi.“ Nakon toga slijedi kratka tišina.


Povezivanje s prethodnim satom / pregled domaće zadaće:
Učenici daju vjeroučitelju na uvid domaću zadaću od prošlog susreta:
„Učenici će riješiti, ili dovršiti rješavanje RB, str. 104.“
Ili:
„Učenici će u bilježnicu nacrtati pet malih okvira – po jedan za svaku temu cjeline – i u svaki upisati samo tri ključne riječi.“
Motivacija:
Učenici će nacrtati u bilježnice jedan cvijet po izboru koji bi poklonili BDM! Mogu pogledati na webu kako taj cvijet izgleda.

klikni ovdje – poveznica

Razgovor:
· Zašto si izabrao baš taj cvijet? Koju asocijaciju si imao/ imala na umu?

Najava teme i središnjega pitanja:
Danas upoznajemo Mariju kao Isusovu i našu majku. Posebno ćemo uočiti kako je prisutna u Isusovu životu, što Isus govori s križa i zašto Crkva Mariju naziva majkom vjernika. Istraživat ćemo: Kako Marija, Isusova majka, postaje i majka Isusovih učenika i što to znači za nas?


	II. SREDIŠNJI DIO – OTKRIJ I POVEŽI (približno 27–30 minuta)



	Napomena o izboru aktivnosti: Aktivnosti u nastavku predstavljaju prijedloge i mogućnosti izbora. Nije predviđeno da se sve provedu u jednom nastavnom satu. Vjeroučitelj odabire aktivnosti prema odgojno-obrazovnim ishodima, raspoloživom vremenu, osobitostima razreda, dostupnoj opremi i potrebama učenika.


Aktivnost 1: Obrada teksta / sadržaja (individualni rad, rad u paru i zajednička provjera, 15 minuta)
a) Učenici će prije čitanja teksta „Isusova i naša majka“ (udžbenik, str. 58) procijeniti pet tvrdnji kao vjerojatno točne ili netočne. Nakon tihoga čitanja ponovno ih procjenjuju, ali sada uz svaku odluku moraju navesti kratki dokaz iz teksta. U paru uspoređuju dokaze, a zatim se zaključci provjeravaju zajednički.
Potom će pogledati videozapis koji se odnosi na Mariju.
Rješenje: 1. Marija je izabrana za Isusovu majku tek pod križem – NETOČNO. 2. Marija prihvaća Božju volju u Navještenju – TOČNO. 3. Marija prati Isusa samo dok je dijete – NETOČNO. 4. Marija je prisutna na svadbi u Kani, gdje Isus čini prvo čudo – TOČNO. 5. Isus pod križem učeniku povjerava Mariju, a Mariji učenika – TOČNO.

Radni predložak:
	TVRDNJA
	PRIJE ČITANJA
	NAKON ČITANJA
	DOKAZ IZ TEKSTA

	Marija je izabrana za Isusovu majku tek pod križem.
	T / N
	T / N
	________________________

	Marija prihvaća Božju volju u Navještenju.
	T / N
	T / N
	________________________

	Marija prati Isusa samo dok je dijete.
	T / N
	T / N
	________________________

	Marija je prisutna u Kani.
	T / N
	T / N
	________________________

	Isus učeniku govori: „Evo ti majke!“
	T / N
	T / N
	________________________



b) Učenici će u latice cvijeta iz motivacije upisati sve ono što im je drago i što žele darovati Mariji, npr. mama, tata, braco…., dobrota, ljubav…, učenje, ocjene,…

c) Izborno: Učenici će pogledati videozapis “Isusovo rođenje i djetinjstvo”; 6:01; Izvor: Film “Isus”; YouTube

[image: Isusovo rođenje i djetinjstvo]
Ili:
Učenici će pročitati glavni tekst, pogledati/poslušati prezentaciju (prilog 55a: Marija u Isusovom životu) te uz vođena pitanja proučiti shematski prikaz.

klikni ovdje – poveznica
Razgovor:
· Što ljudi očekuju prije Isusova dolaska? (Mesiju, spasitelja koji će ih osloboditi i donijeti mir.)
· Koga Isus izabire za svoju majku? (Djevojku iz Nazareta – Mariju.)
· Kako Marija odgovara na Božji poziv? (Prihvaća biti službenica Gospodnja i kaže svoj „da“.)
· Koje trenutke Isusova života tekst posebno spominje? (Betlehem, Hram, svadbu u Kani, put do križa i događaj pod križem.)
· Što Isus s križa govori Mariji i učeniku? („Evo ti sina!“ i „Evo ti majke!“)
· Zašto učenici Isusovi primaju Mariju kao svoju majku? (Jer je Isus daje učeniku za majku, a Crkva to razumije kao duhovno majčinstvo prema učenicima.)

Shematski prikaz i ključni naglasci:
	NAZARET
	BETLEHEM I HRAM
	KANA
	KRIŽ
	UČENICI

	Marijin „DA“
	rađa i prikazuje Isusa
	prati i upućuje na Isusa
	ostaje do kraja
	„Evo ti majke!“


Kršćanski naglasak: Marija nije važna samo zato što je rodila Isusa. Ona vjerom prihvaća Božju riječ, prati Isusa kroz život i ostaje uz njega pod križem. Isus je daje učeniku za majku pa Crkva u Mariji prepoznaje majku učenika i nas samih te uzor vjere.
Aktivnost 2: Sedam trenutaka – jedna vjernost (individualni rad, 8 minuta)
Učenici će dobiti sedam događaja iz glavnog teksta i složiti ih kronološki. Uz svaki događaj biraju jednu riječ koja najbolje opisuje Marijino držanje. Na kraju zaokružuju riječ koja se po njihovu mišljenju najviše ponavlja kroz cijeli slijed.
Rješenje – mogući slijed: Navještenje – prihvaćanje; Betlehem – majčinstvo; Hram – vjernost; Kana – povjerenje; Isusovo javno djelovanje – praćenje; križ – postojanost; učenik prima Mariju – majčinska blizina. Zajednička riječ može biti vjernost, povjerenje ili ljubav uz dobro obrazloženje.

Radni predložak:
	DOGAĐAJ
	REDNI BROJ
	MARIJINO DRŽANJE

	svadba u Kani
	__________
	______________________________________

	Navještenje
	__________
	______________________________________

	pod križem
	__________
	______________________________________

	rođenje u Betlehemu
	__________
	______________________________________

	učenik prima Mariju
	__________
	______________________________________

	Isusovo javno djelovanje
	__________
	______________________________________

	prikazanje u Hramu
	__________
	______________________________________


Aktivnost 3: „Evo ti majke!“ – čitanje u dvoje (rad u paru, 8 minuta)
Rad u paru. Jedan učenik čita Iv 19,25–27 u ulozi pripovjedača, drugi izdvaja tri riječi ili izraza koji pokazuju odnos među Isusom, Marijom i učenikom. Zatim zamijene uloge i odgovaraju na pitanja.

	MAJKA ISUSOVA – MAJKA UČENIKA
„Uz križ su Isusov stajale majka njegova, zatim sestra njegove majke, Marija Kleofina, i Marija Magdalena. Kad Isus vidje majku i kraj nje učenika kojega je ljubio, reče majci: ‘Ženo! Evo ti sina!’ Zatim reče učeniku: ‘Evo ti majke!’ I od toga časa uze je učenik k sebi.“ (Iv 19,25–27)


Razgovor:
· Tko ostaje uz Isusa pod križem? (Njegova majka i druge žene, a uz Mariju je učenik kojega je Isus ljubio.)
· Što znači da je učenik „uzeo Mariju k sebi“? (Prihvatio ju je u svoj život i zajednicu.)
· Kako taj prizor objašnjava naslov „naša majka“? (U učeniku Crkva prepoznaje Isusove učenike kojima Isus daruje Mariju za majku.)
Aktivnost 4: Osobine se vide u djelima (rad u skupinama, 9 minuta)
Rad u skupinama. Učenici povezuju šest Marijinih postupaka s osobinama koje iz njih mogu zaključiti. Svaka skupina mora jedan par obrazložiti rečenicom koja počinje: „To vidimo po tome što…“
Moguće: prihvaća navještenje – vjera i otvorenost; ide s Josipom u Betlehem – ustrajnost; čuva događaje u srcu – sabranost; u Kani primjećuje potrebu – brižnost; ostaje pod križem – vjernost i hrabrost; moli s učenicima – zajedništvo i molitvenost.

Radni predložak:
	MARIJIN POSTUPAK
	OSOBINA
	DOKAZ / OBRAZLOŽENJE

	prihvaća Božju riječ
	_________________________
	____________________________

	čuva događaje u srcu
	_________________________
	____________________________

	primjećuje potrebu u Kani
	_________________________
	____________________________

	ostaje pod križem
	_________________________
	____________________________

	moli s učenicima
	_________________________
	____________________________


Aktivnost 5: „Ona je više Majka nego Kraljica“ (individualni rad, 7 minuta)
Učenici će pročitati tekst iz udžbenika i misao sv. Majke Terezije. Zatim biraju jednu od triju rečenica i dovršavaju je: „Majka poznaje…“, „Majka ostaje…“, „Majka upućuje…“
Mogući odgovori: Majka poznaje slabosti i ne napušta. Majka ostaje blizu i kad je teško. Marija kao majka upućuje na Isusa i potiče na povjerenje.

	TEKST IZ UDŽBENIKA
Kao Isusovi učenici, i mi primamo Isusovu majku kao svoju majku. Prihvaćajući Krista, i mi smo njezini sinovi i kćeri. Majka je uvijek tu. Ona je prva i ostaje posljednja uz nas. Na nju se oslanjamo. Štiti nas i čuva, o nama brine, zagovara za nas i moli. Ljubi nas. Ako nemamo vlastite majke, Isus nam ju daje – imamo Mariju, našu majku.
SV. MAJKA TEREZIJA
„Čega se imamo bojati, budući da nas Marija ljubi i poznaje naše slabosti? Kakve li radosti za nas kad pomislimo da je ona naša Majka… Ona je više Majka nego Kraljica.“



Majka poznaje…
Majka ostaje…
Majka upućuje…
Aktivnost 6: Scenski prikaz (rad u skupinama, 20 minuta)
Učenici će improvizacijski upriličiti scenski prikaz jednog od opisanih mjesta u sv. Pismu u kojima se spominje Marija, npr. navještaj anđela, dolazak u Betlehem i rođenje Isusa, svadba u Kani, Silazak Duha Svetoga. Poanta je da improviziraju, tj. dodaju svoj tekst, radnju i sl.
Aktivnost 7: Marija i Crkva – četiri naglaska (rad u skupinama, 11 minuta)
Rad u skupinama. Učenici će pročitati ulomak iz Dogmatske konstitucije o Crkvi „Lumen gentium“, br. 53, iz digitalnog udžbenika. Svaka skupina traži četiri vrste podataka: tko je Marija u odnosu na Isusa, u odnosu na Oca i Duha Svetoga, u odnosu na vjernike i u odnosu na Crkvu.
Moguće: prema Isusu – Božja i Otkupiteljeva Majka; prema Ocu i Duhu – predraga kći Očeva i svetište Duha Svetoga; prema vjernicima – majka Kristovih udova; prema Crkvi – jedinstveni član, pralik i uzor u vjeri i ljubavi.

	LUMEN GENTIUM, br. 53
Djevica se Marija, koja je po anđelovu navještenju srcem i tijelom primila Božju riječ i donijela svijetu Život, naime priznaje i časti kao prava Božja i Otkupiteljeva Majka. Na uzvišeniji način otkupljena s obzirom na zasluge svojega Sina i s njime sjedinjena tijesnom i nerazrješivom svezom, štovana je i dostojanstvom da bude roditeljicom Sina Božjega te stoga predraga kći Očeva i svetište Duha Svetoga; po tom daru iznimne milosti ona nadaleko nadvisuje sve druge stvorove, i nebeske i zemaljske. No ujedno se u Adamovu rodu našla povezanom sa svim ljudima potrebnima spasenja, štoviše, ona je ‘uistinu majkom udova (Kristovih)… jer je ljubavlju sudjelovala da se u Crkvi rode vjernici, koji su udovi one Glave’. Stoga se ona također pozdravlja kao najizvrsniji i posve jedinstveni ud Crkve te kao njezin pralik i najizvrsniji uzor u vjeri i ljubavi; Katolička je crkva, poučena Duhom Svetim, prati s osjećajem djetinje odanosti kao preljubljenu majku.



Radni predložak:
	ODNOS
	IZRAZ IZ TEKSTA
	ŠTO NAM GOVORI?

	Marija – Isus
	________________________
	________________________

	Marija – Otac i Duh Sveti
	________________________
	________________________

	Marija – vjernici
	________________________
	________________________

	Marija – Crkva
	________________________
	________________________


Aktivnost 8: Uzor u vjeri i ljubavi – od riječi do primjera (individualni rad, 7 minuta)
Učenici će odabrati dvije riječi iz izraza „uzor u vjeri i ljubavi“ i uz svaku napisati po jedan konkretan primjer koji je primjeren učeniku 6. razreda. Ne pišu privatne ispovijesti, nego opći primjer ponašanja.
Moguće: vjera – u teškoći ne odustajem od molitve i dobra; ljubav – primjećujem učenika koji je ostao sam i uključujem ga; vjernost – izvršim obećano; slušanje – saslušam prije nego odgovorim.
Aktivnost 9: Što bi učinila brižna majka? (rad u paru, 8 minuta)
Rad u paru. Parovi dobivaju tri kratke, neosjetljive životne situacije. Za svaku trebaju napisati jednu brižnu reakciju i jednu rečenicu koja pokazuje da Marijino majčinstvo nije zamjena za odgovornost, nego poticaj na dobro.
Moguće: novi učenik je sam – prići i uključiti ga; netko je pogriješio u zajedničkom radu – mirno pomoći ispraviti; prijatelj se boji nastupa – ohrabriti i ostati uz njega.

Radni predložak:
	SITUACIJA
	BRIŽNA REAKCIJA
	KAKO TO POVEZUJEM S MARIJOM?

	Novi učenik stoji sam.
	________________________
	________________________

	Netko je pogriješio u radu.
	________________________
	________________________

	Prijatelj se boji nastupa.
	________________________
	________________________


Aktivnost 10: Marija u životu Crkve (rad u skupinama, 8 minuta)
Rad u skupinama. Učenici će na četiri kartice zapisati gdje se u životu Crkve susreću s Marijom: u Božjoj riječi, molitvi, umjetnosti i zajednici vjernika. Za svaku karticu navode jedan primjer, a zatim skupina bira koji primjer najjasnije pokazuje da Marija vodi prema Kristu.
Moguće: Božja riječ – Navještenje i prizor pod križem; molitva – Zdravo Marijo / krunica; umjetnost – slike Bogorodice; zajednica – marijanske pobožnosti, hodočašća i liturgijska slavlja. Svi oblici trebaju voditi prema Kristu, a ne zaustaviti se samo na osjećaju.

Radni predložak:
	U BOŽJOJ RIJEČI
	U MOLITVI
	U UMJETNOSTI
	U ZAJEDNICI VJERNIKA

	__________________________________________________________________
	__________________________________________________________________
	__________________________________________________________________
	__________________________________________________________________



Aktivnost 11: Zamrznuta slika – Marija ostaje prisutna (rad u skupinama, 10 minuta)
Rad u skupinama. Svaka skupina izvlači jedan događaj: Navještenje, Betlehem, Kana ili pod križem. U 60 sekundi priprema „zamrznutu sliku“ bez govora. Ostali prepoznaju događaj i navode jednu Marijinu osobinu koja se u njemu vidi. Uloge: redatelj, likovi, promatrač detalja i izvjestitelj.
Moguće osobine: Navještenje – vjera i slobodno prihvaćanje; Betlehem – majčinska briga; Kana – pozornost i povjerenje; križ – vjernost i hrabrost.
Aktivnost 12: Učimo iz umjetnosti (rad u skupinama i zajednička usporedba, 14 minuta)
Rad u skupinama. Svaka skupina promatra jedno od triju umjetničkih djela. Najprije promatraju sliku kao likovno djelo, a tek zatim je povezuju s nastavnom jedinicom. Nakon kratkoga predstavljanja razred uspoređuje što je zajedničko, a po čemu se prikazi Marije razlikuju.

Informativno o umjetnicima: 
Miroslav Kraljević (1885.–1913.) bio je hrvatski slikar i jedan od najistaknutijih predstavnika hrvatske moderne. Školovao se u Münchenu, a u kratkom je životu ostvario snažan i prepoznatljiv opus. Slika Bogorodica s anđelima nastala je 1912. (Hrvatska enciklopedija).
Giovanni Battista Salvi, zvan Sassoferrato (1609.–1685.), bio je talijanski barokni slikar. Posebno je poznat po tihim, pobožnim prikazima Marije i Svete obitelji. Djelovao je ponajviše u Rimu. (National Gallery, London).
Duccio di Buoninsegna (oko 1250./1255.–1318./1319.) bio je vodeći slikar sienske škole u Italiji. Poznat je po velikim oltarnim slikama s Marijom i Kristom te po spajanju svečanosti i nježnosti u prikazu svetih likova. (National Gallery of Art / Museo Thyssen-Bornemisza).
Jean II Restout (1692.–1768.) bio je francuski slikar 18. stoljeća. Posebno je poznat po religioznim slikama i velikim crkvenim kompozicijama. Bio je član i ravnatelj Kraljevske akademije slikarstva i kiparstva u Parizu. Na njegovim djelima često se ističu snažni pokreti likova, izražajne geste i dramatično svjetlo.

	Miroslav Kraljević: Bogorodica s anđelima, 1912.

[image: Miroslav Kraljević, more images | Valentino's blog]

	Sassoferrato (Giovanni Battista Salvi): Djevica u molitvi

[image: Sassoferrato | Proleksis enciklopedija]





	Jean II Restout: Duhovi


[image: ]

	Duccio di Buoninsegna: Gospa s djetetom i anđelima

[image: ]




Razgovor:
· Kakav je vaš prvi dojam i koje raspoloženje slika stvara? (Odgovor ovisi o djelu: mir, sabranost, nježnost, uzvišenost ili blizina.)
· Koje boje i svjetlo najviše primjećujete? (Učenici uočavaju kontraste, svjetlije lice i odjeću, plavu/crvenu ili zlatnu kao važne naglaske.)
· Koji su likovi, predmeti i detalji najvažniji? (Marija, Isus, anđeli, geste ruku, pogled, prijestolje ili molitveni položaj.)
· Kako su likovi raspoređeni i kamo vas vodi njihov pogled ili pokret? (Prema Mariji, Djetetu Isusu ili prema sabranosti i molitvi.)
· Koju Marijinu ulogu ili biblijski kontekst djelo naglašava? (Majku Isusovu, majku koja moli, uzvišenu Bogorodicu ili majku učenika.)
· Koju poruku o Mariji iz ove nastavne jedinice slika može prenijeti? (Marija vodi prema Kristu, ostaje blizu, moli i primjer je vjere i ljubavi.)

Radni predložak:
	PROMATRAMO
	NAŠA BILJEŠKA

	prvi dojam
	________________________________________

	boje i svjetlo
	________________________________________

	likovi i detalji
	________________________________________

	raspored, pokret i geste
	________________________________________

	biblijski / vjerski kontekst
	________________________________________

	poruka za nastavnu jedinicu
	________________________________________


Aktivnost 13: Marija u Isusovu životu – pet prozora (individualni rad – crtanje bojicama, 10 minuta)
Učenici će u pet polja nacrtati jednostavan prizor ili simbol za Navještenje, Betlehem, Kanu, događaj pod križem i Duhove / zajednicu učenika. Ispod svakoga crteža pišu najviše tri riječi. Dva učenika kratko predstavljaju po jedan prozor.

Radni predložak:
[image: ]
Mogući primjer rješenja:
[image: ]
Aktivnost 14: Pod Marijinim plaštem (individualni rad – crtanje bojicama, 10 minuta)
Učenici će dovršiti crtež „Pod Marijinim plaštem“. Ispod plašta crtaju četiri skupine ili simbola: obitelj, prijatelje, Crkvu i ljude kojima je potrebna pomoć. Na dnu dovršavaju rečenicu: „Marija nam je majka jer…“

Radni predložak:
[image: ]
Mogući primjer rješenja:
[image: ]
Aktivnost 15: Poučna priča (frontalni rad i razgovor, 8 minuta)
Vjeroučitelj će pročitati poučnu priču.
Sličnosti
Pobožni misionar putovao je brzim japanskim vlakom i da bi iskoristio vrijeme, molio je časoslov. Zbog naglog trzaja vlaka iz otvorenog je molitvenika na pod ispala sličica Blažene Djevice. Nasuprot misionaru sjedio je dječak. On brzo skoči, podiže sličicu, pogleda je i radoznalo upita: „Tko je ova lijepa gospođa?“ „To je… moja majka“, odgovori misionar nakon kratke stanke. Dječak ga pogleda, pogleda ponovno sličicu pa reče: „Niste joj baš slični.“ Misionar se nasmiješi i reče: „Pa ipak, cijelog života nastojim joj bar malo sličiti.“ A ti, jesi li joj imalo sličan? (Bruno Ferrero)
Razgovor:
· Zašto misionar Mariju naziva svojom majkom? (Doživljava ju kao duhovnu majku Isusovih učenika.)
· Što znači „sličiti Mariji“ ako se ne misli na izgled? (Nasljedovati njezinu vjeru, poniznost, vjernost, dobrotu i slušanje Boga.)
· Koja bi se Marijina osobina mogla vidjeti u školi ili obitelji? (Primjerice pažnja prema drugome, pomoć, strpljenje, vjernost obećanju.)
Pouka: Mariji smo slični kada poput nje vjerujemo Bogu, činimo dobro i s ljubavlju služimo drugima.
Aktivnost 16: Zapišimo! (individualni rad uz zajedničku provjeru, 8 minuta)
Učenici će u bilježnici spojiti pet pojmova s odgovarajućim objašnjenjima. Nakon spajanja izabiru jedan par i usmeno ga objašnjavaju.
Rješenje: NAVJEŠTENJE – Marija slobodno prihvaća Božju riječ; KANA – Marija primjećuje potrebu i upućuje na Isusa; KRIŽ – Marija ostaje uz Isusa; „EVO TI MAJKE!“ – Isus učeniku povjerava Mariju; CRKVA – u Mariji prepoznaje majku i uzor vjere i ljubavi.

	ISUSOVA I NAŠA MAJKA
NAVJEŠTENJE  —  _____________________________
KANA  —  ___________________________________
KRIŽ  —  ____________________________________
„EVO TI MAJKE!“  —  __________________________
CRKVA  —  __________________________________


Aktivnost 17: Radna bilježnica (individualni rad uz zajedničku provjeru, približno 10 minuta)
Učenici će uz pomoć vjeroučitelja rješavati RB, str. 82–83 (mogu biti i odabrani zadatci po želji).
Aktivnost 18: Formativna provjera (frontalni rad i individualni odgovor, 7 minuta)
Vjeroučitelj čita šest kratkih tvrdnji. Učenici pokazuju T ili N. Kod netočne tvrdnje jedan učenik mora je preoblikovati u točnu.
· Marija je Isusova majka samo zato što ga je rodila, a poslije nije prisutna u njegovu životu. (NETOČNO – prati ga i ostaje uz njega do križa.)
· U Kani Marija primjećuje potrebu i vjeruje Isusu. (TOČNO.)
· Isus pod križem govori učeniku: „Evo ti majke!“ (TOČNO.)
· Crkva Mariju naziva uzorom u vjeri i ljubavi. (TOČNO.)
· Sličiti Mariji znači ponajprije izgledati kao ona na slikama. (NETOČNO – znači nasljedovati njezinu vjeru, ljubav i vjernost.)
· Marijino majčinstvo prema učenicima poziva nas da se udaljimo od Krista. (NETOČNO – Marija upućuje na Krista.)
Aktivnost 19: Digitalni zadatci (individualni rad, rad u paru ili rad u skupinama, 10 minuta)
Nedigitalna alternativa: Parovi dobivaju četiri kartice s događajima: Navještenje, Betlehem, Kana, križ. Uz svaki događaj dodaju po jednu osobinu Marije i jednu rečenicu kojom bi objasnili zašto je taj događaj važan za temu „Isusova i naša majka“.
Moguće: Navještenje – vjera i slobodan pristanak; Betlehem – majčinska briga; Kana – pozornost i povjerenje; križ – vjernost i duhovno majčinstvo.

Radni predložak:
	NAVJEŠTENJE
	BETLEHEM
	KANA
	KRIŽ

	______________________
	______________________
	______________________
	______________________

	__________________________________________________________________
	__________________________________________________________________
	__________________________________________________________________
	__________________________________________________________________



Aktivnost 20: Mikropauza (frontalni rad, 2 minute)
Vjeroučitelj je koristi po želji u bilo kojem trenutku sata kada opadne koncentracija učenika. To može biti vic, zagonetka, pitalica, kratka šetnja po razredu, pokret ili druga pristojna aktivnost nevezana uz vjeronaučno gradivo.

Učenici promatraju rebus i pokušavaju u 30 sekundi pogoditi riječ. Nakon odgovora vjeroučitelj otkriva rješenje i svi nastavljaju s radom. 
Rješenje rebusa: LAV + ANDA = LAVANDA. Rebus je oblik zagonetke u kojem se riječ ili izraz odgoneta kombinacijom slika, slova ili drugih znakova; oblik je odabran prema primjerima i opisu Hrvatske enciklopedije.

[image: ]


	III. ZAVRŠNI DIO – IZRAZI (približno 7–10 minuta)


Aktualizacija:
Vjeroučitelj će odabrati dva ili tri pitanja.
· Kako se Marijina vjernost može prevesti u ponašanje učenika danas? (Ostati uz prijatelja, izvršiti obećanje, ne odustati od dobra kad postane teško.)
· Što znači da Marija kao majka ne odvodi od Isusa nego vodi k njemu? (Njezin život i primjer usmjeravaju na vjeru u Krista i vršenje njegove riječi.)
· Kako možemo pokazati brižnost bez toga da drugome oduzmemo odgovornost? (Pomoći, ohrabriti, saslušati i ostati blizu, ali ne učiniti sve umjesto druge osobe.)
Sinteza:
Učenici će dovršiti tri kratke rečenice koje čine jedan „most“ teme: 1. MARIJA I ISUS – … 2. MARIJA I UČENICI – … 3. MARIJA I MI – … Zatim troje učenika čita po jednu rečenicu.
Mogući odgovor: Marija i Isus – prihvaća ga, prati i ostaje uz njega. Marija i učenici – Isus je daje učeniku za majku i ona moli s Crkvom. Marija i mi – majka je vjernika i uzor vjere, ljubavi i vjernosti.

1. MARIJA I ISUS – … 
2. MARIJA I UČENICI – … 
3. MARIJA I MI – …

	Zaključak vjeroučitelja: Marija svojim slobodnim „da“ prihvaća Božji plan, prati Isusa od Nazareta i Betlehema do Kane i križa te ostaje vjerna do kraja. Isus s križa učeniku govori „Evo ti majke!“ pa Crkva u Mariji prepoznaje majku učenika i uzor vjere i ljubavi. Marijino majčinstvo uvijek usmjerava prema Kristu.


Samovrednovanje:
Učenici će bez javnoga izjašnjavanja odabrati simbol koji najbolje opisuje koliko mogu objasniti glavnu poruku sata.
[image: ]
Domaća zadaća:
Učenici će riješiti, ili dovršiti rješavanje RB, str. 82–83.
Ili:
Učenici će u bilježnicu napisati tri kratka naslova za Mariju koji proizlaze iz sata (npr. Isusova majka, majka učenika, uzor vjere) i uz svaki dodati jednu rečenicu objašnjenja.
Izborna domaća zadaća: učenici će u obitelji ili župi uočiti jednu marijansku sliku, kip ili molitvu te zapisati na koji način upućuje na Isusa.
Završna molitva:
Marijo, Isusova i naša Majko, hvala ti za tvoje „da“, za tvoju vjernost i za tvoju blizinu Kristu. Pomozi nam da u radosti i teškoćama ostanemo uz Isusa, da budemo brižni prema drugima i da poput tebe Božju riječ primamo srcem i životom. Amen.
ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]


	PREPORUČENI ODABIR ZA 45 MINUTA



	Dio sata / odabrana aktivnost
	Vrijeme

	Uvod, motivacija i najava teme
	6 minuta

	Aktivnost 1: Obrada teksta / sadržaja
	9 minuta

	Aktivnost 3: „Evo ti majke!“ – čitanje u dvoje
	5 minuta

	Aktivnost 6: Sličnosti – komu želim sličiti?
	5 minuta

	Aktivnost 16: Zapišimo!
	5 minuta

	Aktivnost 17: Radna bilježnica
	5 minuta

	Aktivnost 18: Formativna provjera
	4 minute

	Aktualizacija, sinteza, samovrednovanje i molitva
	6 minuta


Ukupno: 45 minuta. Mikropauza se koristi samo po potrebi; tada se skraćuje predstavljanje skupina ili završna rasprava.
PRILOZI ZA BRZU UPORABU
Prilog 1: Kratka kontrolna lista za vjeroučitelja
□ Mogu li učenici navesti ključne trenutke Marijine prisutnosti u Isusovu životu?
□ Mogu li objasniti Marijin slobodni odgovor na Božji poziv?
□ Mogu li protumačiti riječi „Evo ti majke!“ u Iv 19,25–27?
□ Mogu li objasniti zašto Crkva Mariju naziva majkom učenika?
□ Mogu li izdvojiti Marijine osobine iz njezinih postupaka?
□ Mogu li povezati tekst „Sličnosti“ s nasljedovanjem Marijinih kreposti?
□ Mogu li jednostavno objasniti što Lumen gentium 53 govori o Mariji i Crkvi?
□ Mogu li na umjetničkome djelu uočiti likovne detalje i povezati ih s porukom sata?

